ആരോഗ്യമുള്ള തലമുറ രാഷ്ട്രത്തിന്റെ സമ്ബത്ത്: സി.ആര്.മഹേഷ് എം.എല്.എ. കൊല്ലം: ലോകത്തിലെ ഏറ്റവും വലിയ യുവജന ശക്തിയുള്ള രാഷ്ട്രമാണ് ഭാരതമെന്നും ആരോഗ്യമുള്ള തലമുറയാണ് രാഷ്ട്രത്തിന്റെ സമ്ബത്തെന്നും സി.ആര്.മഹേഷ് എം.എല്.എ. അഭിപ്രായപ്പെട്ടു. ഇന്ത്യന് സ്വാതന്ത്ര്യത്തിന്റെ 75ാം വാര്ഷികത്തോട് അനുബന്ധിച്ച് ഭാരത സര്ക്കാര് സംഘടിപ്പിക്കുന്ന ആസാദി കാ അമൃത് മഹോത്സവ പരിപാടിയുടെ ഭാഗമായി നെഹ്റു യുവ കേന്ദ്രയുടെ ആഭിമുഖ്യത്തില് സംഗീത ആര്ട്സ് സ്പോര്ട്സ് ക്ലബ്,സബര്മതി ഗ്രന്ഥശാല, ക്യാറ്റ്സ് അക്കാദമി എന്നിവയുടെ സഹകരണത്തോടെ സംഘടിപ്പിച്ച ഫിറ്റ് ഇന്ത്യ ഫ്രീഡം റണ്ണിന്റെ ജില്ലാതല ഉദ്ഘാടനം നിര്വഹിച്ചു സംസാരിക്കുകയായിരുന്നു അദ്ദേഹം. യുവാക്കളിലും വിദ്യാര്ഥികളിലും വര്ധിച്ചുവരുന്ന ലഹരി ഉപയോഗം തടയാന് ശക്തമായ ബോധവല്ക്കരണവും നിയമം വഴിയുള്ള പ്രതിരോധവും ആവശ്യമാണെന്നും അദ്ദേഹം അഭിപ്രായപ്പെട്ടു. കേരള യൂത്ത് പ്രമോഷന് കൗണ്സില് ചെയര്മാന് സുമന്ജിത്ത് മിഷ അധ്യക്ഷത വഹിച്ചു. നെഹ്റു യുവ കേന്ദ്ര ജില്ലാ യൂത്ത് ഓഫീസര് നിപുണ് ചന്ദ്രന് മുഖ്യാതിഥിയായിരുന്നു. ക്യാറ്റ്സ് അക്കാദമി ഡയറക്ടര് സജി, ഗ്രന്ഥശാല ഭാരവാഹികളായ മുഹമ്മദ് സലിംഖാന്, ബെറ്റ്സണ് വര്ഗീസ്, ശബരീനാഥ്, പ്രിയദര്ശന്, അഞ്ജന അജി, അക്ഷയ് എന്നിവര് നേതൃത്വം നല്കി.